На основу члана 56. Статута Града Ниша („Службени лист Града Ниша“, број 88/2008), члана 72. Пословника о раду Градског већа Града Ниша („Службени лист Града Ниша” број 1/2013) и члана 12. Правилника о поступку припреме, израде и доставе материјала („Службени лист Града Ниша", број 125/2008)

Градско веће Града Ниша, на седници од 03.10.2014. године, доноси

**Р Е Ш Е Њ Е**

**I** Утврђује се Предлог измена и допуна плана детаљне регулације насеља „9. мај-север“ у делу Новопланиране улице ( веза улице Брестовачке и улице Јастребачких партизана) у Нишу.

**II** Предлог измена и допуна плана детаљне регулације насеља „9. мај-север“ у делу Новопланиране улице ( веза улице Брестовачке и улице Јастребачких партизана) у Нишу доставља се председнику Скупштине Града Ниша ради увршћивања у дневни ред седнице Скупштине Града.

**III** За представника предлагача по овом предлогу на седници Скупштине Града Ниша, одређује се Родољуб Михајловић, начелник Управе за планирање и изградњу.

Број: 1468-2/2014-03

У Нишу, 03.10.2014. године

**ГРАДСКО ВЕЋЕ ГРАДА НИША**

**ПРЕДСЕДАВАЈУЋИ**

**ЗАМЕНИК ГРАДОНАЧЕЛНИКА**

**Љубивоје Славковић, дипл. правник**